Skilmálar þessir kveða á um réttindi og skyldur viðskiptavina Símans sem eru með skiptan reikning . ‍ Skilmálar þessir kveða á um réttindi og skyldur viðskiptavina Símans sem eru með skiptan reikning hjá Símanum , þ.e. GSM Yfirsýn eða GSM Þak . ‍ Skilmálarnir geta tekið breytingum en slíkar breytingar kynntar með minnst 30 daga fyrirvara á vef Símans www.siminn.is . Skiptur reikningur á milli fyrirtækis og starfsmanna þess ‍ Skiptur reikningur er til staðar þegar starfsmaður og fyrirtæki greiða hvor um sig hluta notkunar á farsímanúmeri í notkun viðkomandi starfsmanns . ‍ Skipting á greiðslu reiknings byggir á samkomulagi milli starfsmanns og fyrirtækis sem Síminn hefur enga aðkomu að . Fyrirtækið annast samskipti gagnvart Símanum og tilkynnir Símanum um fyrirkomulag skiptingar reiknings milli starfsmanns og fyrirtækis , óháð því hvort fyrirtækið eða starfsmaður er rétthafi viðkomandi númers . ‍ Áður en reikningi er skipt milli starfsmanns og fyrirtækis í fyrsta skipti skal fyrirtæki afla samþykkis frá starfsmanni . ‍ Síminn áskilur sér rétt til þess að tilkynna notanda númers að reikningi vegna símanotkunar verði skipt , telji Síminn ástæðu til og skal slík gert í fullu samráði við viðkomandi fyrirtæki . ‍ Síminn sér ekki um að tilkynna starfsmanni um breytingar á áskrift , eða öðru fyrirkomulagi skiptingar sem fyrirtæki tilkynnir Símanum , heldur ber fyrirtækið ábyrgð á því að halda eigin starfsmanni upplýstum . ‍ Fyrirtæki í viðskiptum við Símann ber í öllum tilvikum ábyrgð á því að upplýsa viðkomandi starfsmenn um breytingar á áskrift og / eða greiðslufyrirkomulagi númera með skiptan reikning áður en þær eru tilkynntar til Símans . Hafi starfsmaður ekki samþykkt breytingar sem fyrirtæki tilkynnir ber fyrirtækið fulla ábyrgð á greiðslu viðkomandi reiknings óháð fyrirkomulagi skiptingar . Fyrirtæki ber ábyrgð á því að færar sönnur fyrir samþykki starfsmanns óski Síminn eftir slíkum upplýsingum . Upplýsingagjöf Símans til starfsmanns sem er meðgreiðandi að reikning ‍ Starfsmaður hefur aðgang að eftirfarandi upplýsingum um viðkomandi áskrift sé hann aðili að skiptum reikningi : Upplýsingar um núverandi skiptingu greiðslu milli starfsmanns og fyrirtækis og / eða upphæð þaks greitt af fyrirtæki á þjónustuvef Einstaklinga Upplýsingar um sundurliðun notkunar sem gefur til kynna hvað er greitt af fyrirtæki og hvað er greitt af viðkomandi starfsmanni miðað við núverandi fyrirkomulag Ofangreind atriði eiga við óháð því hvort að starfsmaður er rétthafi númers eða ekki . ‍ Samþykki starfsmanns fyrir því að fyrirtæki greiði reikning vegna símanotkunar sem hann er rétthafi að , hvort sem er að hluta að öllu leyti , felur ekki í sér framsal númersins til fyrirtækis . Réttindi rétthafa ‍ Sé starfsmaður rétthafi númers hefur hann einn rétt á að skoða sundurliðun notkunar á viðkomandi númeri , auk þess sem hann á rétt á að halda númerinu , hætti hann störfum hjá fyrirtækinu . ‍ Sé fyrirtæki rétthafi númers , hefur það ásamt starfsmanni rétt á að skoða sundurliðun notkunar á viðkomandi númeri . Hætti starfsmaður störfum hjá fyrirtækinu heldur fyrirtækið númerinu . ‍ Rétthafi númers getur ákveðið á hvaða tímapunkti sem er að stöðva skiptan reikning og tekur þar með yfir ábyrgð á greiðslu reiknings að fullu . Slík tilkynning skal berast Símanum fyrir mánaðarmót og með með minnst mánaðar fyrirvara . Símanum er heimilt að tilkynna greiðanda um slíka beiðni . Réttindi greiðanda 5.1 ‍ Sá aðili sem er eingöngu greiðandi , en ekki notandi eða rétthafi númers , hefur ekki heimild til þess að skoða sundurliðun notkunar á viðkomandi númeri nema með samþykki rétthafa . 5.2 ‍ Greiðandi getur ákveðið á hvaða tímapunkti sem er að stöðva skiptan reikning . Slík tilkynning skal berast Símanum fyrir mánaðarmót og með með minnst mánaðar fyrirvara . Símanum er heimilt að tilkynna rétthafa um slíkar tilkynningar . GSM þak , yfirsýn og snið ‍ GSM þak . Fyrirtæki skilgreinir fasta upphæð á mánuði sem það greiðir af farsímareikning starfsmanna . ‍ Með GSM Yfirsýn geta fyrirtæki skilgreint hvaða farsímanotkun starfsmenn greiða og hvaða notkun fyrirtækið greiðir . Eins og áður getur fyrirtæki greitt fasta upphæð á mánuði af farsímareikning starfsmanna ( GSM þak ) . ‍ Snið er skilgreining á því hvaða notkun fyrirtæki greiðir og hvaða notkun starfsmaður greiðir . Notast skal við skilgreiningar Símans hverju sinni á því hvaða möguleikar eru til staðar fyrir fyrirtæki í viðskiptum við Símann við að skipta notkun á milli fyrirtækis og starfsmanna eftir tegund notkunar og tíma sólarhrings . ‍ Að setja númer í snið hefur eingöngu áhrif á fyrirkomulag greiðslu fyrir notkun , en ekki mánaðargjöld . ‍ Fyrirtæki í viðskiptum við Símann getur stofnað allt að fimm mismunandi snið . Hvert snið er sett upp og gefið heiti samkvæmt beiðni viðkomandi fyrirtækis . Fyrirtækið ákveður hvaða númer eru sett í hvaða snið , en hvert númer getur aðeins tilheyrt einu sniði . ‍ Fyrirtæki getur flutt númer úr einu sniði í annað . ‍ Fyrirtæki getur tekið númer úr sniði og skilgreinir þá í framhaldinu hvernig greiðslu fyrir notkun skal háttað . ‍ Hægt er að breyta nafni sniðs , en ekki eiginleikum . Hafi snið verið vitlaust sett upp í upphafi er hægt að búa til nýtt snið og eyða því sem vitlaust var sett upp . Greiðslur og vanskil ‍ Hafi reikning verið skipt á milli starfsmanns og fyrirtækis , mun Síminn senda hvorum aðila um sig reikning fyrir þeirra hluta af notkun . Um greiðsluskilmála gilda Almennir skilmálar Símans um fjarskiptaþjónustu . ‍ Ef starfsmaður lendir í vanskilum með sinn hluta reiknings , áskilur Síminn sér rétt til innheimtu hjá viðkomandi fyrirtæki . ‍ Að öðru leyti gilda almennir skilmálar Símans um fjarskiptaþjónustu . Fjarskiptaþjónusta Skilmálar fyrir almenna fjarskiptaþjónustu ‍ Sá , sem óskar að fá almenna fjarskiptaþjónustu , eða breytingar á þjónustu , sem hann hefur áður fengið ( áskrifandi ) , skal senda um það skriflega eða rafræna umsókn eftir því sem við á . Þar til gerð eyðublöð eru á afgreiðslustöðum og á heimasíðu Símans hf. og skal umsækjandi tilgreina fullt nafn , kennitölu og heimilisfang . Sá sem nýtur þjónustu Símans skuldbindur sig til þess að hlíta þeim almennu skilmálum sem gilda um notkun þjónustu Símans á hverjum tíma . ‍ Símasambandi er venjulega ekki komið á við nokkra húseign , nema húseigandi leyfi endurgjaldslaust að koma fyrir strengjum og öðrum símabúnaði í húsi og á lóð og ber þeim , er pantar sambandið , að sjá um , að slíkt leyfi húseiganda fáist . ‍ Síminn ákveður , við hvaða stöð notendabúnaður skuli tengjast , númer hans og nánara fyrirkomulag og getur síðan breytt um númer , ef það telst nauðsynlegt . ‍ Áskrifendum fjarskiptaþjónustu er skylt að fara vel og gætilega með allan búnað í eigu Símans er þeir hafa til afnota , og eru þeir bótaskyldir á öllu því , sem aflaga fer og ekki stafar af eðlilegu sliti , svo og öllu því , er glatast úr þeirra vörslu í þessum efnum . Óheimilt er að tengja annan notendabúnað við kerfi Símans en sem uppfyllir kröfur 61. og 65. gr. fjarskiptalaga nr. 81 / 2003 og ber CE merkingu því til staðfestingar . ‍ Verði rof eða truflun á fjarskiptaþjónustu ber áskrifanda að taka notendabúnaðinn úr sambandi til þess að forðast frekara tjón . Síminn ber ekki ábyrgð á því , þótt fjarskiptasamband rofni um stund , en mun þó leitast við að koma fjarskiptasambandi á að nýju án ástæðulauss dráttar . Verði óþarfur dráttur af hálfu Símans á viðgerð má krefjast endurgreiðslu á afnotagjaldinu í hlutfalli við þann tíma , er sambandið er rofið . ‍ Síminn tekur ekki á sig neina ábyrgð á tjóni sem rekja má til sambandsleysis , rofa á fjarskiptaþjónustu eða annarra truflana sem kunna að verða á rekstri fjarskiptanetsins eða mistaka við afgreiðslu símskeyta , hvort sem slíkt má rekja til línubilana , bilana í sambandastöðvum eða annarra ástæðna . ‍ Símanum er heimilt að synja þeim um fjarskiptaþjónustu og / eða notendabúnað eða útiloka frá fjarskiptum um stundarsakir eða að fullu , sem eftir athugun reynist hafa verulega slæm áhrif á afgreiðslu fjarskiptaneta , eða ef búnaður þeirra er misnotaður , svo sem með endurteknum gabbhringingum eða öðrum truflunum . ‍ Sé samband einhvers áskrifanda oft upptekið þannig að fjarskiptanetið eða einstakir hlutar þess truflast að mati Símans , getur félagið krafist þess , að áskrifandi fallist á lagfæringar t.d. með því að fjölga línum . ‍ Síminn miðar við að þjónustubeiðnum , þ.m.t. beiðnum um nýjar tengingar við fastlínukerfi , rétthafabreytingar , viðtökur númera og um aðra þjónustuþætti , svo sem beiðnum um viðgerðir , sé sinnt eigi síðar en 14 dögum eftir að beiðni kemur fram , nema að óviðráðanleg atvik banni . ‍ Áskrifanda er kunnugt um að Síminn mun safna saman og vinna úr persónuupplýsingum í skilningi laga um persónuvernd og vinnslu persónuupplýsinga , nr. 90 / 2018 . Markaðsrannsókna á grundvelli ópersónugreinanlegra upplýsinga . Á ákvæðið við hvort sem viðskiptavinur er einstaklingur og / eða fyrirtæki . ‍ Þeir , sem af ásettu ráði eða vítaverðu gáleysi valda skemmdum á notendabúnaði og fjarskiptanetum í eigu félagsins hafa fyrirgert rétti sínum til þjónustunnar og kunna að sæta kæru vegna brota á 176. gr. almennra hegningarlaga nr. 19 / 1940 , nema verknaðinum sé þannig farið , að þyngri refsing liggi við samkvæmt öðrum lögum . Um málsmeðferð fer skv. lögum nr. 19 / 1991 um meðferð opinberra mála . Greiðsluskilmálar ‍ Um gjald fyrir fjarskiptaþjónustu , sem og aðra þjónustu Símans , fer skv. sérstökum gjaldskrám sem Síminn gefur út og eru aðgengilegar hér . ‍ Áskrifandi ber fulla ábyrgð á greiðslum til Símans vegna notkunar á fjarskiptaþjónustu og búnaði , óháð því hvort notkunin hafi verið heimiluð eða ekki . Síminn leitast við að vara áskrifanda við ef notkun hans á fjarskiptaþjónustu breytist stórfellt á stuttum tíma án viðhlítandi skýringa og ef það kann að vekja grunsemdir . Glati áskrifandi fjarskiptabúnaði , eða honum er stolið , ber áskrifanda að tilkynna Símanum um það án tafar en áskrifandi er ábyrgur fyrir allri notkun búnaðarins , sem og þjónustu honum tengdum , þar til slík tilkynning hefur borist Símanum . ‍ Athugasemdir skulu gerðar við útgefna reikninga án tafar og eigi síðar en á eindaga , ella telst reikningur samþykktur . Berist athugasemdir of seint eða eftir eindaga , en atvik réttlæta með ótvíræðum hætti tafir á því að athugasemdir bárust , skal Síminn eins og frekast er unnt taka afstöðu til þeirra athugasemda . ‍ Reikninga ber að greiða á gjalddaga . Reikningar skulu sendir áskrifendum með góðum fyrirvara , eða birtir á vefsvæði þeirra áskrifenda sem þess hafa óskað . Útskriftargjald greiðist fyrir hvern heimsendan reikning . Einstaklingar skráðir í netreikning greiða færslugjald . ‍ Reikningstímabil miðast við almanaksmánuð og er útgáfudagur reikninga í lok mánaðar . ‍ Fyrir enduropnun á fjarskiptaþjónustu og samkomulag um uppgreiðslu vanskila greiðast sérstök gjöld . Alþjónusta ‍ Undir alþjónustu fellur : i ) almenn talsímaþjónustaii ) aðstoð talsímavarðar ( handvirk þjónusta ) iii ) aðgangur að neyðarþjónustu og svörun neyðarsímtalaiv ) aðgangur að upplýsingaþjónustu um símanúmerv ) almenningssímarvi ) almennur gagnaflutningur með allt að 128 kb / s bitahraða ‍ Heimilt er að loka fyrir alþjónustu áskrifanda ef vanskil hafa staðið lengur en 30 daga frá eindaga útgefins reiknings fyrir alþjónustu , þó að undangenginni skriflegri aðvörun a.m.k. mánuði fyrir lokun . Lokun skal almennt ekki beitt , ef vanskil ná ekki kr. 5.000 . ‍ Fyrsta mánuð eftir lokun símasambands skal vera opið fyrir innhringingu fyrir áskrifanda . Jafnframt skal áskrifandi geta hringt í neyðarnúmerið 112. ‍ Hafi Síminn fallist á niðurfellingu á réttmætri viðskiptakröfu sinni vegna alþjónustu á hendur áskrifanda , er heimilt að synja viðkomandi um frekari alþjónustu , nema að umrædd viðskiptaskuld sé gerð upp . ‍ Ef gerð er tilraun til að komast hjá gjaldtöku á ólögmætan hátt eða reynt að koma gjaldskyldu yfir á óskyldan eða ógjaldfæran aðila er heimilt að loka á alþjónustu án viðvörunar . ‍ Áskrifendum alþjónustu er heimilt að sækja fyrirfram um lokun fyrir aðrar þjónustutegundir , þ.m.t. þjónustu með yfirgjaldi . Fjarskiptaþjónusta utan alþjónustu , þ.m.t. þjónusta með yfirgjaldi ‍ Undir fjarskiptaþjónustu utan alþjónustu , og undir yfirgjaldsþjónustu , fellur : i ) þjónusta í 900 númerumii ) GSM fjarskiptaþjónusta iii ) gagnaflutningur umfram 128 kb / s bitahraða iv ) þjónusta í númerum 1444 , 1818 v ) SMS áskrift ‍ Heimilt er að loka á fjarskiptaþjónustu eftir eindaga reiknings , þar til skuld hefur verið að fullu greidd . Lokun skal almennt ekki beitt , ef vanskil ná ekki kr. 5.000 . ‍ Heimilt er að loka fyrir fjarskiptaþjónustu án fyrirvara ef svo stendur á sem hér er lýst : i ) Ef úttekt innan mánaðar vegna þjónustu sem fellur undir þennan kafla fer yfir 15.000 kr. hjá almennum áskrifendum.ii ) Ef Síminn hefur fallist á niðurfellingu á réttmætri viðskiptakröfu sinni á hendur viðkomandi.iii ) Ef gerð er tilraun til að komast hjá gjaldtöku á ólögmætan hátt er heimilt að loka án sérstakrar viðvörunar . Ef úttekt , strax eftir opnun sambands , telst vera óeðlileg eða getur bent til þess að komast eigi hjá greiðslu úttekta , er heimilt að loka á yfirgjaldsþjónustu án tafar.iv ) Ef reynt er að koma gjaldskyldu yfir á óskyldan eða ógjaldfæran aðila . ‍ Heimilt er að synja aðila um fjarskiptaþjónustu ef slík synjun er reist á viðskiptalegum forsendum eða viðskiptin teljast óhagkvæm . ‍ Heimilt er að synja aðila fyrirfram um viðskipti ef viðskiptavinur er á vanskilaskrám Símans , á almennum vanskilaskrám , s.s. ef gert hefur verið árangurslaust fjárnám hjá viðkomandi , hann misst forræði á búi sínu eða af sambærilegum ástæðum . Sama gildir um hvers konar félög og samtök ef svo háttar til um fyrirsvarsmann viðkomandi félags eða samtaka . ‍ Síminn getur fyrirfram krafist sérstakra trygginga áður en stofnað er til fjarskipta . ‍ Heimilt skal áskrifendum að sækja fyrirfram um lokun fyrir þjónustu sem fært er að loka á . ‍ Segja má fjarskiptaþjónustu upp um mánaðamót með minnst eins mánaðar fyrirvara , nema þar sem önnur ákvæði gilda , og skal uppsögn vera skrifleg . ‍ Áskrifendur á einstaklingsmarkaði eiga rétt á því að segja skilmálum fyrirvaralaust upp án greiðslu skaðabóta þegar þeir fá tilkynningu um fyrirhugaða breytingu á skilmálum . Áskrifendur á einstaklingsmarkaði hafa eins mánaðar uppsagnarfrest áður en breytingar taka gildi . ‍ Óski áskrifandi eftir því að framselja þjónustusamning við Símann til þriðja aðila verður hann að óska eftir því skriflega við Símann . Framsal verður þó ekki heimilað af hálfu Símans nema áskrifandi hafi staðið skil á öllum ógreiddum gjöldum vegna þjónustunnar fram að þeim degi þegar framsalið er samþykkt . Reikningsviðskipti vegna vörukaupa og annarrar þjónustu ‍ Undir þennan kafla falla kaup aðila á vörum og annarri þjónustu en skv. öðrum köflum skilmála þessara . ‍ Símanum er heimilt að synja aðila um reikningsviðskipti ef hann hefur ekki greitt útgefinn reikning vegna vörukaupa eða þjónustu þeim tengdum innan 15 daga frá gjalddaga reiknings . ‍ Heimilt er að synja aðila fyrirfram um reikningsviðskipti ef viðskiptavinur er á vanskilaskrám Símans , á almennum vanskilaskrám , s.s. ef gert hefur verið árangurslaust fjárnám hjá viðkomandi , hann misst forræði á búi sínu eða af sambærilegum ástæðum . Sama gildir um hvers konar félög og samtök ef svo háttar til um fyrirsvarsmann viðkomandi félags eða samtaka . ‍ Hafi Síminn fallist á niðurfellingu á réttmætri viðskiptakröfu sinni á hendur viðkomandi , eða félagi eða stofnun sem hann hefur verið í forsvari fyrir , er heimilt að synja viðkomandi um frekari reikningsviðskipti , nema að umrædd viðskiptaskuld sé gerð upp . ‍ Heimilt er að synja aðila um reikningsviðskipti ef slík synjun er reist á viðskiptalegum forsendum eða viðskiptin teljast óhagkvæm . ‍ Ef gerð er tilraun til að komast hjá gjaldtöku á ólögmætan hátt , er heimilt að loka á viðskipti , án sérstakrar viðvörunar . Ef úttekt er óeðlileg eða getur bent til þess að komast eigi hjá greiðslu úttekta , er heimilt að loka á viðskipti án tafar . Önnur ákvæði ‍ Þeim fjárhæðum sem tilgreindar eru í skilmálum þessum er Símanum heimilt að breyta í samræmi við þróun vísitölu . ‍ Síminn áskilur sér rétt til þess að hafa samband við viðskiptavini sína í viðskiptalegum tilgangi , óháð skráningu þeirra í símaskrá . Viðskiptavinum er ávallt frjálst að afþakka slík samskipti af hálfu Símans . ‍ Rísi ágreiningur um túlkun og skýringu á skilmálum þessum er heimilt að vísa þeim ágreiningi til úrskurðar Póst - og fjarskiptastofnunar . Skilmálar þessir gilda nema annað sé tekið fram í gildandi verðskrám og reglum fyrir hverja þjónustu sem Síminn hf. býður upp á .